**PRIVITAK br. 3** - NACRT UGOVORA

**JAVNA USTANOVA „PARK PRIRODE TELAŠĆICA“,** 23281 Sali, Sali X 1, OIB: 39112943608, zastupana po ravnatelju mr.sc. Krešimiru Rašanu, kao davatelj koncesijskog odobrenja (u daljnjem tekstu: *Davatelj KO*), s jedne strane,-------------------------------------------------------------------------------------------------------------

i -------------------------------------------------------------------------------------------------------------------------------------

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

zastupana po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao ovlaštenik koncesijskog odobrenja (u daljnjem tekstu: *Ovlaštenik KO*), s druge strane, zaključili su

u Salima, dana \_\_\_\_\_\_\_\_\_\_\_\_\_\_\_\_\_ 2022. godine, slijedeći --------------------------------------------------------

-------------------------------------------------------------------------------------------------------------------------------------

**UGOVOR O KONCESIJSKOM ODOBRENJU**

**za obavljanje ugostiteljske djelatnosti**

**u ugostiteljskom objektu „Konoba Tilago“**

**na lokaciji uvala Mir u „Parku prirode Telašćica“**

---------------------------------------------------------------------------------------------------------

**I. OPĆE ODREDBE**

**-------------------------------------------------------------------------------------------------------------------------------------**

**Članak 1.**

(1) Ovim Ugovorom ugovorne strane ugovaraju obavljanje ugostiteljske djelatnosti u ugostiteljskom objektu (u daljnjem tekstu: UO) „Konoba Tilago“ na lokaciji - uvala Mir u „Parku prirode Telašćica“, na rok od pet (5) turističkih sezona, počevši sa 2022. godinom i zaključno s 31. 12. 2026. godine.------------

(2) Ugovorne strane suglasne su da je radi obavljanja djelatnosti iz stavka 1. ovog članka, proveden javni postupak dodjele koncesijskog odobrenja te da je od strane Upravnog vijeća „Parka prirode Telašćica“ donesena Odluka o dodjeli koncesijskog odobrenja za obavljanje ugostiteljske djelatnosti u UO „Konoba Tilago“ u uvali Mir u Parku prirode „Telašćica“ (KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_ 2022. godine. -----------------------------------------

(3) Ovim Ugovorom ugovorne strane uređuju način obavljanja djelatnosti i međusobne odnose u svezi s koncesijskim odobrenjem iz stavka 1. ovog članka.------------------------------------------------------------------

(4) Na Ugovor se primjenjuju odredbe Zakona o zaštiti prirode („Narodne novine“, broj 80/13, 15/18, 14/19 i 127/19), te drugih podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti, kao i drugih podzakonskih akata čije je poštivanje u obavljanju djelatnosti na ovom zaštićenom području od primarne važnosti za njegovu zaštitu, te Zakona o ugostiteljskoj djelatnosti („Narodne novine“ br. 85/15, 121/16, 99/18, 25/19, 98/19, 32/20 i 42/20) i drugih podzakonskih akata koji uređuju predmetnu djelatnost, te ostalih zakonskih propisa.----------------------

**II. POSEBNE ODREDBE**

**--------------------------------------------------------------------------------------------------------------------------------------**

**Članak 2.**

(1) Ugovorne strane suglasne su da je u postojećem ugostiteljskom objektu „Konoba Tilago“ nužno obaviti investicijsko ulaganje u unutarnje preuređenje svih zatvorenih prostora (koji služe za pripremu i distribuciju hrane i pića) u ukupnoj površini od 252 m². Pod navedenim investicijskim ulaganjem podrazumijevaju se svi potrebiti instalacijski radovi (postavljanje nove električne mreže, ventilacije, vodovodne i kanalizacijske mreže te plinske instalacije), građevinski radovi (žbukanje i bojanje zidova te oblaganje podova i zidova keramičkim pločicama), kao i nabava potrebite ugostiteljske opreme. ----

(2) Cjelokupno investicijsko ulaganje (sva navedena preuređenja i nabavu opreme), *Ovlaštenik KO* ima obvezu organizirati i obaviti o svom trošku, a na temelju građevinskog projekta kojeg će mu osigurati *Davatelj KO.----------------------------------------------------------------------------------------------------------------------*

(3) *T*rošak cjelokupnog investicijskog ulaganja u unutarnje preuređenje opisano u stavku (1) ovog članka, procijenjen je na iznos od 1.000.000,00 kn (slovima: jedanmilijun kuna,) - PDV nije uključen u ovaj iznos.-------------------------------------------------------------------------------------------------------------------------

(4) *Ovlaštenik KO* prihvaća i suglasan je u cijelosti podmiriti trošak investicijskog ulaganja do visine prethodno navedenog iznosa te u vlastitom angažmanu organizirati stručno i kvalitetno izvođenje svih potrebitih radova. *Ovlaštenik KO* ima obvezu za izvođenje svih radova i nabave opreme pribaviti prethodnu suglasnost stručnog nadzora Davatelja KO te ovjerene račune izvođača i dobavljača opreme, jer će ti računi biti isključivi uvjet za obračun ukupno investiranog iznosa. Sve potrebne radove investicijskog ulaganja u predmetni ugostiteljski prostor *Ovlaštenik KO* se obvezuje u cijelosti dovršiti do 15. 06. 2022. godine.-------------------------------------------------------------------------------------------------------

(5) Po završetku svih radova, *Ovlaštenik KO* ima obvezu pribavljanja svih dozvola i uvjerenja koje su nužne za legalan rad UO „Konoba Tilago“ i to tijekom cjelokupnog razdoblja trajanja ovog Ugovora.---

(6) Ugovorne strane suglasno utvrđuju da *Ovlaštenik KO neto* iznos godišnje naknade za dobivanje koncesijskog odobrenja neće uplaćivati na račun *Davatelja KO*, već da će se istim svake godine tijekom ugovornog razdoblja umanjivati ukupan iznos prethodnog investicijskog ulaganja.---------------------------

(7) Ukoliko bi ukupno investirani iznos bio manji od petogodišnje naknade za koncesijsko odobrenje, *Ovlaštenik KO* ima obvezu podmiriti preostalu razliku tek u onoj godini trajanja ovog Ugovora kad se iznos godišnje koncesijske naknade izjednači s ukupnim iznosom prethodnog investicijskog ulaganja.--

(8) Ukoliko bi ukupan trošak investicijskog ulaganja premašio iznos petogodišnje naknade za koncesijsko odobrenje, *Davatelj KO* obvezuje se da će, po isteku razdoblja na koji je sklopljen ovaj Ugovor, isključivo temeljem računa od izvođača radova ili dobavljača opreme (pribavljanje kojih je obveza *Ovlaštenika KO*) i na koje je prethodnu suglasnost dao stručni nadzor *Davatelja KO*, isti podmiriti u cijelosti.------------------------------------------------------------------------------------------------------------

(9) *Davatelj KO* ima obvezu o svom trošku osigurati stručan nadzor nad izvođenjem svih građevinskih i instalacijskih radova kao i nabave opreme, a *Ovlaštenik KO* se obvezuje prihvatiti isti.----------------------

(10) *Davatelj* *KO* ima obvezu osiguranja proizvodnje i isporuke električnu energije za rad ugostiteljskog objekta (proizvodnja agregatom), a *Ovlaštenik KO* ima obvezu podmirivanju dijela troškova za isto. Navedene međusobne obveze detaljnije su opisane u čl. 10. ovog Ugovora.-----------------------------------

(11) *Davatelj KO* ima obvezu osiguranja nabave vode za obavljanje djelatnosti u UO „Konoba Tilago“, kao i za svoje potrebe, a *Ovlaštenik KO* ima obvezu podmirivanju dijela troškova za isto. Navedene međusobne obveze detaljnije su opisane u čl. 10. ovog Ugovora.-------------------------------------------------

(12) *Davatelj KO* ima obvezu organiziranja odvoza komunalnog otpada što uključuje i onaj dio koji će nastati obavljanjem djelatnosti u UO „Konoba Tilago“, a *Ovlaštenik KO* ima obvezu podmirivanju dijela troškova za isto. Navedene međusobne obveze detaljnije su opisane u čl. 10. ovog Ugovora.-------------

(13) *Davatelj KO* i *Ovlaštenik KO* imaju obvezu u cijelosti svaki o svom trošku osigurati po jednu (1) osobu koja će biti zadužena za čišćenje i održavanje zajedničkih sanitarnih čvorova . Svaka od ugovornih strana ima obvezu sudjelovanja u podmirenju dijela troškova za nabavu svih potrebitih higijenskih potrepština. Navedene međusobne obveze detaljnije su opisane u čl. 10. ovog Ugovora.------------------

(14) Ovim Ugovorom *Davatelj KO* obvezuje se da će u neposrednoj blizini UO „Konoba Tilago“ u uvali Mir, *Ovlašteniku KO* osigurati dva (2) parkirna mjesta za njegova vozila. Navedene međusobne obveze detaljnije su opisane u čl. 10. ovog Ugovora.----------------------------------------------------------------------------

(15) *Davatelj KO* daje mogućnost i suglasan je da *Ovlaštenik KO* tijekom cjelokupnog razdoblja trajanja ovog Ugovora u svrhu dodatnog isticanja željene marketinške poruke klijentima za djelatnost koju obavlja, ima pravo na promjenu naziva UO „Konoba Tilago“. Za spomenutu promjenu sadašnjeg naziva imena (UO „Konoba Tilago“), *Ovlaštenik KO* obvezan je zatražiti i dobiti pisanu suglasnost *Davatelja KO*.----------------------------------------------------------------------------------------------------------------------------------

**III. PREDMET UGOVORA**

**--------------------------------------------------------------------------------------------------------------------------------------**

**Članak 3.**

(1) Ovim ugovorom *Davatelj KO* daje *Ovlašteniku KO* koncesijsko odobrenje za obavljanje ugostiteljske djelatnosti u UO „Konoba Tilago“ u uvali Mir u „Parku prirode Telašćica“ u razdoblju od pet (5) turističkih sezona, počevši sa 2022. godinom i zaključno s 31. 12. 2026. godine.------------------------------

(2) Koncesijsko odobrenje daje se za obavljanje ugostiteljske djelatnosti u postojećem UO ˝Konoba Tilago˝, izgrađenom na k.č. 2816/2, k.o. Sali, a što u naravi predstavlja sljedeće: -----------------------------

- zatvoreni dijelovi objekta u ukupnoj površini od 252 m², ----------------------------------------------------

- natkrivena terasa u ukupnoj površini od 127 m², -------------------------------------------------------------

- nenatkrivena terasa u ukupnoj površini od 150 m², ----------------------------------------------------------

- sanitarni čvor (1) u ukupnoj površini od 63 m², ----------------------------------------------------------------

- sanitarni čvor (2) u ukupnoj površini od 11 m², ----------------------------------------------------------------

- cisterna zapremnine od 70 m³, ------------------------------------------------------------------------------------

- vanjski komin (pečenjaru) u ukupnoj površini od 10 m²,----------------------------------------------------

- dva (2) manja montažna drvena objekta (bungalova), ukupne površine 24 m², s ukupno 8 ležajeva,

namijenjenih za smještaj dijela osoblja.---------------------------------------------------------------------------

(3) *Ovlaštenik KO* dobiva na uporabu i svu postojeću ugostiteljsku opremu i inventar.----------------------

(4) Predmet ovog koncesijskog odobrenja nije moguće ni pod kojim uvjetima prenijeti na drugu pravnu osobu.-----------------------------------------------------------------------------------------------------------------------------

**IV. UVJETI ZA OBAVLJANJE DJELATNOSTI**

**--------------------------------------------------------------------------------------------------------------------------------------**

**Članak 4.**

*Davatelj KO* utvrđuje, a *Ovlaštenik KO* se obvezuje da će radi ostvarivanja zaštite područja, svoju djelatnost obavljati uz slijedeće uvjete: ----------------------------------------------------------------------------------

(1). *Ovlaštenik KO* mora biti registriran i udovoljavati svim ostalim uvjetima propisanim zakonom i podzakonskim aktima kojima je uređena predmetna djelatnost. -------------------------

(2). Na informativnim tablama *Ovlaštenik KO* ima obvezu vidnog isticanja koncesijskog odobrenje za djelatnost koju obavlja i programa koji se odnosi na isto. -------------------------------

--------------------------------------------------------------------------------------------------------------------------------------

**Članak 5.**

(1) *Davatelj KO* utvrđuje, a *Ovlaštenik KO* se obvezuje radi ostvarivanja zaštite područja, da će djelatnost obavljati uz slijedeće uvjete zaštite prirode: --------------------------------------------------------------

1. Ugostiteljska djelatnost koju *Ovlaštenik KO* obavlja na području „Parka prirode Telašćica“ ne smije negativno utjecati na zaštićeno područje.--------------------------------------------------------------
2. *Ovlaštenik KO* ne smije mijenjati vanjski izgled objekata u kojima obavlja svoju djelatnost kao i pristaništa za plovila bez prethodno ishođenih dozvola nadležnih tijela i uz izričito dopuštenje *Davatelja KO.*----------------------------------------------------------------------------------------------------------
3. *Ovlaštenik KO* ne smije skladištiti ili odlagati zalihe hrane i pića niti ambalaže na otvorenim ili vidljivim prostorima uz ili oko UO „Konoba Tilago“ kao niti na parkirališnim mjestima.-----------
4. *Ovlaštenik KO ne smije* postavljati i koristiti vanjske pultove (vitrine) za prodaju jela i pića bez prethodno dobivenepisanesuglasnosti *Davatelja KO.-----------------------------------------------------*
5. *Ovlaštenik KO* ne smije bukom ili jakim svjetlom remetiti postojeći noćni mir područja.----------
6. *Ovlaštenik KO* ne smije obavljanjem svoje djelatnosti na bilo koji način zagađivati niti ugroziti postojanost biljnog i životinjskog svijeta kao i okoliša.------------------------------------------------------
7. *Ovlaštenik KO* mora sukladno posebnom propisu koji regulira obavljanje predmetne djelatnosti ishoditi sve propisane dokumente te poštivati i sve ostale odredbe posebnih propisa. -----------
8. *Ovlaštenik KO* se obvezuje da će radno vrijeme UO „Konoba Tilago“ prilagoditi posjetiteljima „Parka prirode Telašćica“ te manifestacijama i skupovima koji su u organizaciji *Davatelja KO*.—
9. *Ovlaštenik KO* ima obvezu redovitog održavanja i čišćenja objekta kojeg koristi, kao i okolnog vanjskog prostora oko objekta. ----------------------------------------------------------------------------------
10. *Ovlaštenik KO* se obvezuje da će otpad koji će nastati uslijed obavljanja njegove djelatnosti zbrinuti na zakonom propisan način i sukladno posebnom propisu. -----------------------------------
11. *Ovlašteniku KO* zabranjeno je ispuštanje tekućine i uporaba kemijskih i drugih sredstava kojima se može ugroziti postojanost biljnog i životinjskog svijeta ili na bilo koji način uništavati okoliš.
12. *Ovlaštenik KO* ima obvezu provođenja svih propisanih mjera protupožarne zaštite, kao i redovitog održavanja ispravnosti uređaja za gašenje požara.---------------------------------------------
13. Pri posluživanju hrane i pića *Ovlaštenik KO* ima obvezu uporabe proizvoda od prirodnih, bioloških, ekološki prihvatljivih ili recikliranih materijala (čaše, pribor za jelo, slamke, tanjuri, razna ambalaža, prozirna folija, posude za hranu, boce s napitcima, vrećice, spremnici, šalice i slično).------------------------------------------------------------------------------------------------------------------
14. *Ovlašteniku KO* u obavljanju njegove djelatnosti nije dozvoljena uporaba plastičnih vrećica, čaša, tanjura te pribora za jelo.-----------------------------------------------------------------------------------
15. *Ovlaštenik KO* u obavljanju njegove djelatnosti ima obvezu uporabe ekoloških sredstava za pranje i čišćenje.------------------------------------------------------------------------------------------------------
16. *Ovlaštenik KO* mora svoju djelatnost organizirati i obavljati na način da pri tomu ne ometa aktivnosti drugih korisnika i posjetitelja unutar „Parka prirode Telašćica“.----------------------------
17. *Ovlaštenik KO* se obvezuje čuvati ugled „Parka prirode Telašćica“, naglašavati njegov značaj te promovirati ulogu Javne ustanove i njenu funkciju u zaštiti prirode. U svim svojim promidžbenim materijalima i aktivnostima vezanim za obavljanje djelatnosti za koju se izdaje koncesijsko odobrenje, *Ovlaštenik KO* se obvezuje da će na web stranici kao i posredstvom svih ostalih sustava i kanala digitalne distribucije koje koristi, isticati da se navedena aktivnost održava na području „Parka prirode Telašćica“.--------------------------------------------------------------
18. *Ovlaštenik KO* ima obvezu pridržavanja svih odredbi Zakona o zaštiti prirode i ostalih podzakonskih akata te uputa ovlaštene službene osobe iz Javne ustanove „Park prirode Telašćica“.--------------------------------------------------------------------------------------------------------------

(2) Za nepoštivanje svih propisanih uvjeta navedenih u koncesijskom odobrenju odgovornost snosi *Ovlaštenik KO.-------------------------------------------------------------------------------------------------------------------*

(3) Kontrolu i nadzor nad provođenjem ovog Ugovora o koncesijskom odobrenju, tijekom cijelog ugovornog razdoblja obavljat će Služba čuvara prirode *Davatelja KO.--------------------------------------------*

**V. PRAVA I OBVEZE UGOVORNIH STRANA**

**--------------------------------------------------------------------------------------------------------------------------------------**

**Članak 6.**

(1) Za obavljanje djelatnosti iz članka 1. ovog Ugovora, *Davatelj KO* obvezuje se *Ovlašteniku KO* u posjed predati prostor koji je predmet ovog Ugovora najkasnije u roku od pet (5) radnih dana od dana potpisivanja ovog Ugovora.--------------------------------------------------------------------------------------------------

(2) Prigodom primopredaje prostora, obje ugovorne strane suglasne da će o istom sastaviti Zapisnik u kojem će biti upisani detaljni podaci o stanju poslovnoga prostora i opreme te će o istom biti napravljen i foto-video zapis.---------------------------------------------------------------------------------------------------------------

(3) Po isteku ugovornog roka iz ovog koncesijskog odobrenja, *Ovlaštenik KO* ima obvezu predmetni poslovni prostor predati u posjed *Davatelju KO* u ispravnom stanju, zajedno sa svim poboljšicama nastalim na temelju investicijskog ulaganja te sa svom ugostiteljskom opremom nabavljenom u sklopu investicijskog ulaganja. *Ovlaštenik KO* se obvezuje predmetni poslovni prostor predati u posjed *Davatelju KO* najkasnije u roku od trideset (30) dana od isteka ovog Ugovora o koncesijskom odobrenju, odnosno od njegovog prijevremenog raskida. ----------------------------------------------------------

**Članak 7.**

(1) Bez izričite pisane suglasnosti *Davatelja KO*, *Ovlaštenik KO* nema ovlaštenje u poslovnom prostoru izvoditi preinake kojima se mijenja konstrukcija, raspored, površina i namjena prostora, a ukoliko *Ovlaštenik KO* bez prethodne suglasnosti davatelja koncesijskog odobrenja, odnosno unatoč njegovu protivljenju obavi preinake ili nastavi s izvođenjem radova, *Davatelj KO* ima pravo raskida ovog Ugovora. --------------------------------------------------------------------------------------------------------------------------

**Članak 8.**

(1) Temeljem ovog Ugovora, *Ovlaštenik KO* preuzima u cijelosti podmirivanje svih troškove tekućeg održavanja poslovnoga prostora (čišćenje i higijensko održavanje prostora i pripadajućeg okoliša, izvođenja potrebitih soboslikarskih radova, sitnijih popravaka na instalacijama i slično). ------------------

(2) Temeljem ovog Ugovora, *Ovlaštenik KO* obvezuje se da će u cijelosti i o svom obaviti popravke oštećenja poslovnog prostora koja je sam prouzročio ili su ih prouzročile osobe koje se koriste poslovnim prostorom.---------------------------------------------------------------------------------------------------------

**Članak 9.**

Temeljem ovog Ugovora, *Davatelj KO* utvrđuje, a *Ovlaštenik KO* obvezuje se:---------------------------------

1. sve potrebne radove investicijskog ulaganja u predmetni ugostiteljski prostor u cijelosti dovršiti do 15.06.2022. godine, od nadležnih tijela ishoditi sva dopuštenja i ispuniti propisane uvjete potrebite za obavljanje svoje djelatnosti, iste dostaviti Davatelju KO na uvid, te u istom roku početi obavljati ugostiteljsku djelatnost u UO „Konoba Tilago“. ------------------------------------------------------

2. da će ugostiteljsku djelatnost u UO „Konoba Tilago“ obavljati za vrijeme trajanja turističke sezone u kontinuitetu od najmanje 6 mjeseci u svakoj ugovornoj godini te da će od nadležnih tijela ishoditi sva dopuštenja i propisane uvjete potrebite za obavljanje svoje djelatnosti te iste dostaviti *Davatelju KO* dostaviti na uvid, jer mu u protivnom ne će biti dozvoljeno da započne sa radom. ---

3. da će prostor ugostiteljskog objekta urediti i opremiti svom potrebitom opremom koja je propisana i nužna za kategorizaciju ove vrste objekta. ---------------------------------------------------------

4. da će objektom upravljati pažnjom dobrog gospodara, voditi računa o tekućem održavanju objekta te ishoditi pisanu suglasnost *Davatelja KO* odobrenja za bilo kakvo preuređenje objekta i okoliša, kao i za postavljanje svojih oglasnih tabli ili panoa.---------------------------------------------------

5. da će opskrbu robom obavljati uz prethodnu najavu i dogovor s *Davateljem KO*, sukladno ovom Ugovoru i to na način da ne ometa dnevni režim rada u „Parku prirode Telašćica“.--------------------

**Članak 10.**

Temeljem ovog Ugovora, utvrđuje se reguliranje međusobnih prava i obveze između *Davatelja KO* i *Ovlaštenika KO* koje se odnose na opskrbu električnom energijom, vodom, održavanjem sanitarnih čvorova, reguliranjem načina odvoza komunalnog otpada te načina uporabe parkirališnih mjesta. -----

1. OPSKRBA ELEKTRIČNOM ENERGIJOM -------------------------------------------------------------------------

*(1)* *Davatelj* *KO* ima obvezu osiguranja proizvodnje i isporuke električne energije potrebite za rad UO „Konoba Tilago“ te dijelom i za vlastite potrebe. Pod vlastitim potrebama *Davatelja KO* podrazumijeva se električna energija kojom će se napajati hidroforska stanica za distribuciju vode u zajedničke sanitarne čvorove (snage 3kW), jedan kuhinjski hladnjak te kuhinjski električni štednjak (navedeni kuhinjski uređaji smješteni su u zasebnom drvenom objektu *Davatelja KO*). --

*(2)* *Davatelj KO* i *Ovlaštenik KO* imaju zajedničku obvezu podmirivanju svih niže navedenih i detaljno opisanih troškova na način da *Davatelj* *KO* ima obvezu podmirenja 15% od iznosa svih troškova, a *Ovlaštenik KO* preostalih 85%. Na kraju svakog mjeseca *Davatelj KO* napravit će skupni račun (za sve navedene stavke opisne u stavcima od 3 do 6) te ga ispostaviti *Ovlašteniku KO* koji ima obvezu podmirenja računa prema *Davatelju KO* najkasnije u roku od osam (8) dana od njegova primitka.--------------------------------------------------------------------------------------------------------------------

*(3)* Električna energija proizvodi se agregatom za čiji rad je nužno osigurati pogonsko gorivo (naftu). To podrazumijeva odlazak s dostavnim kombi-vozilom na benzinsku postaju, punjenje i utovar plastičnih spremnika s gorivom u transportno vozilo, prijevoz do uvale Mir (udaljenost u oba smjera cca 25 km), istovar iz vozila, prijenos i pretakanje goriva u spremnik agregata. Ukupan iznos svih prethodno navedenih manipulativnih troškova za svaku pojedinu nabavu goriva iznosi 200 kn. Na kraju svakog mjeseca Davatelj KO ima obvezu obračuna broj nabava te zasebnog iskazivanja iznosa na skupnom računu koji će biti ispostavljen Ovlašteniku KO.-------------------------

*(4)* Rad samog agregata nužno zahtjeva obavljanje servisa nakon svakih 150 sati rada (evidencija sati rada očitavat će se sa na displeju samog agregata). Obavljanje servisa podrazumijeva izmjenu ulja prema stvarnoj potrošnji, izmjenu uljnog filtera te filtera goriva. Opisani servis nužno je obavljati dva (2) do tri (3) puta svakog mjeseca. Osim navedenog, pri obavljanju svakog trećeg servisa na agregatu je obvezno obaviti promjenu filtera za zrak, a nakon svakih tisuću (1.000) radnih sati, obvezna je i promjena pogonskog remena agregata. Na kraju svakog mjeseca *Davatelj* *KO* ima obvezu obračuna svih prethodno opisanih i obavljenih radova (isključivo na temelju računa plaćenih prema dobavljačima za sve potrebite materijale) te zasebnog iskazivanja iznosa na skupnom računu koji će biti ispostavljen *Ovlašteniku KO*.-----------------------------------------------------

*(5)* Trošak za gorivo pri samoj kupnji na benzinskoj postaji podmirivat će u cijelosti *Davatelj KO* te će na kraju svakog mjeseca (isključivo na temelju plaćenih računa), napraviti obračun prema prethodno određenim postotnim udjelima i potom ga zasebno iskazati na skupnom računu koji će biti ispostavljen *Ovlašteniku KO*.-------------------------------------------------------------------------------------

*(6)* Naknada za samu proizvodnju električne energije obračunavat će se po 1 kWh proizvedene električne energije u iznosu od 1,1o kn / kWh (praćenje proizvodnje / utroška električne energije, očitavati će se i obračunavati prema podacima s dvaju električnih kontrolnih brojila). *Davatelj KO* se obvezuje da će na kraju svakog mjeseca (isključivo na temelju podataka očitanih s dvaju kontrolnih brojila), napraviti obračun prema prethodno određenim postotnim udjelima te ga zasebno iskazati na skupnom računu koji će biti ispostavljen *Ovlašteniku KO.---------------------------*

1. ORGANIZACIJA OPSKRBE VODOM-------------------------------------------------------------------------------

*Davatelj KO* ima obvezu organizacije nabave i opskrbe vodom potrebitom za rad ugostiteljskog objekta te sanitarnih čvorova, koje zajednički koriste posjetitelji „Parka prirode Telašćica“ i gosti UO „Konoba Tilago“. Obveza podmirenja troškova za nabavu i opskrbu vodom obavljat će se na način da *Davatelj KO* podmiruje 65%, a *Ovlaštenik KO* 35% od ukupnog iznosa svakog računa ispostavljenog od dobavljača. Od strane *Davatelja KO,* računi će *Ovlašteniku KO* biti ispostavljani sukcesivno u zavisnosti prema svakoj isporuci vode te računu zaprimljenom od strane dobavljača. Svaki pojedini račun prema dobavljaču u cijelosti će podmirivati *Davatelj KO* te zatim *Ovlašteniku* *KO* obračunati i poslati iznos njegovog udjela kojeg je ovaj obvezan podmiriti prema *Davatelju KO* u roku od osam (8) dana od primitka računa.---------------------------------------------------------------------

1. ODRŽAVANJE ZAJEDNIČKIH SANITARNIH ČVOROVA--------------------------------------------------------

*Davatelj KO* i *Ovlaštenik KO* imaju obvezu svaki o svom trošku organizirati svaki po jednu (1) osobu koja će biti zadužena za čišćenje i održavanje higijene zajedničkih sanitarnih čvorova. Obje ugovorne strane suglasne su da će zajednički sudjelovati u podmirenju dijela troškova za nabavu svih potrebitih higijenskih potrepština. Obveza podmirenja troškova za nabavu svih higijenskih potrepština potrebitih za održavanje zajedničkih sanitarnih čvorova, obavljat će se na način da *Davatelj KO* podmiruje 85%, a *Ovlaštenik KO* 15% od ukupnog iznosa svakog računa kojeg će u cijelosti podmirivati *Davatelj KO*. Po obavljenom obračunu, *Davatelj KO* ispostavit će *Ovlašteniku* *KO* iznos njegovog udjela kojeg je ovaj obvezan podmiriti prema *Davatelju KO* u roku od osam (8) dana od primitka računa.-----------------------------------------------------------------------------------------------

1. REGULIRANJE NAČINA ODVOZA KOMUNALNOG OTPADA-------------------------------------------------

*Davatelj KO* ima obvezu organiziranja odvoza komunalnog otpada što uključuje i onaj dio koji će nastati obavljanjem djelatnosti UO „Konoba Tilago“, a *Ovlaštenik KO* ima obvezu podmirivanju dijela troškova za isto. Obveza podmirenja troškova za prikupljanje i odvoz komunalnog otpada obavljat će se na način da *Davatelj KO* podmiruje 35%, a *Ovlaštenik KO* 65% od ukupnog iznosa svakog računa ispostavljenog od lokalne komunalne tvrtke. Od strane *Davatelja KO,* računi će *Ovlašteniku KO* biti ispostavljani sukcesivno i to po računu zaprimljenom od strane lokalne komunalne tvrtke. Svaki pojedini račun prema lokalnoj komunalnoj tvrtki u cijelosti će podmirivati *Davatelj KO* te zatim *Ovlašteniku* *KO* obračunati i poslati iznos njegovog udjela kojeg je ovaj obvezan podmiriti prema *Davatelju KO* u roku od osam (8) dana od primitka računa.-----------------

1. REGULIRANJE NAČINA UPORABE PARKIRNIH MJESTA-----------------------------------------------------

Ovim Ugovorom *Davatelj KO* obvezuje se da će u neposrednoj blizini UO „Konoba Tilago“ u uvali Mir, *Ovlašteniku KO* za njegova vozila osigurati dva (2) parkirna mjesta koja će biti posebno označena i rezervirana samo za njegove potrebe. Za spomenuta parkirna mjesta, *Ovlaštenik KO* nema obvezu plaćanja nikakve dodatne novčane naknade prema *Davatelju KO*. *Ovlaštenik KO* obvezuje se da će svoja vozila parkirati isključivo na za njega rezerviranim i označenim parkirnim mjestima. *Davatelj KO* osigurat će *Ovlašteniku KO* posebne propusnice koje će mu tijekom cjelokupnog trajanja ovog Ugovora omogućivati besplatan ulazak u „Park prirode Telašćica“, kao i prolaz kroz dio ceste (od Gmajinog polja do uvale Mir), koji je zabranjen za sav promet osim za promet službenih vozila Javne ustanove te interventnih vozila (policija, vatrogasci i hitna pomoć).

6.Podmirivanje svih troškova koji su navedeni u stavkama od 1 do 5 ovog članka, obavljati će se isključivo na temelju računa ispostavljenih od dobavljača i to u onoj valuti koja će u trenutku plaćanja biti zakonski propisano sredstvo u platnom prometu Republike Hrvatske. -------------------

**VI. IZNOS NOVČANE NAKNADA ZA KONCESIJSKO ODOBRENJE**

**--------------------------------------------------------------------------------------------------------------------------------------**

**Članak 11.**

Za obavljanje djelatnosti iz članka 3. ovog Ugovora, *Ovlaštenik KO* obvezuje se *Davatelju KO* plaćati novčanu naknadu za koncesijsko odobrenje za svaku pojedinu turističku sezonu u iznosu od \_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) kn bez PDV-a, odnosno \_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) kn s uračunatim PDV-om. Za cijelo razdoblje trajanja ovog koncesijskog odobrenja tj. za svih pet (5) turističkih sezona, *Ovlaštenik KO* ima obvezu prema *Davatelju KO* podmirivanja ukupnog iznosa od \_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) kn bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) kn s uračunatim PDV-om. ---------------------------------------------------------

**VII. NAČIN PODMIRIVANJA NOVČANE NAKNADA ZA KONCESIJSKO ODOBRENJE**

**--------------------------------------------------------------------------------------------------------------------------------------**

**Članak 12.**

(1) Naknadu za koncesijsko odobrenje iz stavka 1. ovog članka *Ovlaštenik KO* obvezuje se plaćati za svaku turističku sezonu u dva (2) jednaka obroka. Obvezu podmirenja prvog obroka *Ovlaštenik KO* ima u roku od 15 dana od sklapanja ovog Ugovora o koncesijskom odobrenju, a preostali drugi obrok treba podmiriti najkasnije do 30. rujna prve godine poslovanja (2022.). Za sve preostale godine ovog koncesijskog odobrenja (2023. - 2026.), *Ovlaštenik KO* ima obvezu podmirivanja prvog obroka prema *Davatelju KO* najkasnije do 01. ožujka, a preostalog drugog obroka najkasnije do 30. rujna svake poslovne godine.----------------------------------------------------------------------------------------------------------------

(2) Ugovorne strane suglasno utvrđuju da će *Ovlaštenik KO* sve obroke koncesijske naknade plaćati kako slijedi : neto iznos obroka prijebojem sa investicijskom ulaganjem koje je *Ovlaštenik KO* uložio u predmetni ugostiteljski objekt, a dio obroka koji se odnosi na PDV uplatom na račun *Davatelja KO*, broj IBAN-a: HR7423600001101992661 otvorenog kod Zagrebačke banke d.d.. Nakon prijeboja cjelokupnog iznosa investicijskog ulaganja, *Ovlaštenik KO* će ukupan iznos plaćati na račun *Davatelja KO*.

(3) Osim naknade iz stavka 1. ovog članka *Ovlaštenik KO* obvezuje se tijekom svih pet (5) turističkih sezona podmirivati i dodatne troškove kako je to detaljno opisano u čl. 10. ovog Ugovora. ---------------

(4) Naknade iz stavka (1) i stavka (3) ovog članka uvećane za PDV, *Ovlaštenik KO* obvezan je podmiriti *Davatelju KO* u roku od osam (8) dana od dana primitka ispostavljenog računa.------------------------------

(5) Podmirivanje naknade za koncesijsko odobrenje tijekom cijelog ugovornog razdoblja, obavljati će se isključivo u onoj valuti koja će u trenutku plaćanja biti zakonski propisano sredstvo u platnom prometu Republike Hrvatske.------------------------------------------------------------------------------------------------

**Članak 13.**

(1) U slučaju nepoštivanja rokova plaćanja ugovorene koncesijske naknade, *Davatelj KO* naplatiti će svoja potraživanja Jamstvom *Ovlaštenika KO* prethodno zaprimljenim kao garancijom za uredno ispunjenje Ugovora i to u 100% iznosu Jamstva.-----------------------------------------------------------------------

**Članak 14.**

(1) *Davatelj KO* obvezan je sredstva dobivena uplatom koncesijske naknade utvrđene ovim Ugovorom koristiti isključivo za zaštitu, održavanje, očuvanje i promicanje „Parka prirode Telašćica“.----------------

**VIII. JAMSTVO ZA UREDNO ISPUNJENJE UGOVORA**

**--------------------------------------------------------------------------------------------------------------------------------------**

**Članak 15.**

(1) Pri potpisu ovog Ugovora *Ovlaštenik KO* obvezuje se uručiti *Davatelju KO* jamstvo za uredno ispunjenje Ugovora u slučaju povrede ugovornih obveza u obliku zadužnice na iznos koji odgovara vrijednosti 20% ukupne ponude za 5 godina. ---------------------------------------------------------------------------

(2) *Ovlaštenik KO* ima mogućnost umjesto zadužnice *Davatelju KO* uplatiti novčani polog u istom iznosu, uvećan za pripadajući iznos PDV-a i to na račun *Davatelja KO* broj IBAN-a:HR7423600001101992661 otvorenog kod Zagrebačke banke d.d.. U pozivu na broj obavezno je navesti OIB *Ovlaštenika KO*, a pod svrhom plaćanja potrebno je navesti broj Ugovora te da se radi o jamstvu za uredno izvršenje Ugovora.------------------------------------------------------------------------------------------------

**IX. PRIJEVREMENI RASKID UGOVORA**

**--------------------------------------------------------------------------------------------------------------------------------------**

**Članak 16.**

Ovaj Ugovor o koncesijskom odobrenju smatra se raskinutim i prije isteka roka na koji je sklopljen u slučaju ispunjenja neke od slijedećih okolnosti:-------------------------------------------------------------------------

1. ukoliko *Ovlaštenik KO* u propisanom roku ne dostavi *Davatelju KO* jamstvo za uredno ispunjenje obveza sukladno članku 14. ovog Ugovora; -----------------------------------------------------------------------------

2. smrću, odnosno prestankom pravne osobe *Ovlaštenika KO* ako se prava i obveze iz Ugovora ne prenesu na nasljednika, odnosno pravnog slijednika; ----------------------------------------------------------------

3. ukoliko nadležno tijelo utvrdi da *Ovlaštenik KO* ne provodi mjere zaštite prirode koje je utvrdilo nadležno tijelo, ili postupa suprotno tim uvjetima; --------------------------------------------------------------------

4. ukoliko je *Ovlašteniku KO* pravomoćnom odlukom suda ili upravnoga tijela zabranjeno daljnje obavljanje djelatnosti; --------------------------------------------------------------------------------------------------------

5. ukoliko nastanu razlozi, promjenom režima zaštite područja na kojem je izdano koncesijsko odobrenje koji sprječavaju dodjeljivanje, odnosno korištenje koncesije na tom području; -----------------

6. u slučaju sporazumnog raskida ovog Ugovora. ---------------------------------------------------------------------

**Članak 17.**

(1) U slučajevima prijevremenog raskida iz članka 16., Ugovor prestaje važiti odmah po nastupu opisanih okolnosti bez štetnih posljedica za bilo koju ugovornu stranu, uz obvezu da *Ovlaštenik KO* bez odgode o vlastitom trošku oslobodi prostor od svih stvari i osoba, a najkasnije u roku 30 dana od pisanog poziva *Davatelja KO* da to učini. ---------------------------------------------------------------------------------

**Članak 18.**

(1) Davatelj KO je ovlašten jednostrano raskinuti ovaj Ugovor o koncesijskom odobrenju prije isteka roka na koji je zaključen u slučaju ispunjenja neke od slijedećih okolnosti: -------------------------------------

- ukoliko *Ovlaštenik KO* redovito ne podmiruje naknadu za koncesijsko odobrenje sukladno članku 12. ovog Ugovora;----------------------------------------------------------------------------------------------------------

- ukoliko *Ovlaštenik KO* ne podmiri *Davatelju KO* dva uzastopna mjesečna računa ispostavljena sukladno članku 10. ovog Ugovora;------------------------------------------------------------------------------------

- ukoliko *Ovlaštenik KO* u bilo kojoj od pet (5) turističkih sezona objekt za pružanje ugostiteljskih usluga ne bude imao otvoren za goste u kontinuitetu od minimalno šest (6) mjeseci te u radnom vremenu od minimalno osam (8) sati dnevno tijekom cijeloga tjedna (nedjelja - subota);--------------

- ukoliko *Ovlaštenik KO* ne pruža ugostiteljske usluge prema propisanim standardima kvalitete, odnosno na način kako je to utvrđeno ovim Ugovorom te posebnim zakonom i drugim propisima; -

- ukoliko *Ovlaštenik KO* ne provodi propisane mjere i radnje nužne radi zaštite prirode i kulturnih dobara;------------------------------------------------------------------------------------------------------------------------

- ukoliko *Ovlaštenik KO* svojom krivnjom ne započne s provedbom Ugovora ili njegovog dijela u ugovorenom roku;----------------------------------------------------------------------------------------------------------

- ukoliko *Ovlaštenik KO* obavlja i druge radnje u suprotnosti s ovim Ugovorom ili propušta obaviti dužne radnje utvrđene istim;--------------------------------------------------------------------------------------------

- ukoliko svoja prava iz ovog Ugovora *Ovlaštenik KO* prenese na treću osobu. ----------------------------

(2) Prije jednostranog raskida ovog Ugovora, *Davatelj KO* mora prethodno pisanim putem upozoriti *Ovlaštenika KO* o takvoj svojoj namjeri te mu odrediti primjereni rok za otklanjanje razloga za raskid Ugovora i za izjašnjavanje o tim razlozima. Pod primjerenim rokom smatra se razdoblje od petnaest (15) radnih dana od primitka pismena od strane *Davatelja KO*.----------------------------------------------------

(3) Ukoliko *Ovlaštenik KO* ne otkloni razloge za raskid ovog Ugovora u roku navedenom u stavku 2. ovoga članka, *Davatelj KO* će raskinuti ovaj Ugovor.-------------------------------------------------------------------

(4) Zbog neispunjenja preuzetih obveza *Davatelja KO* iz ovog Ugovora, *Ovlaštenik KO* može jednostavno raskinuti ovaj Ugovor.----------------------------------------------------------------------------------------

(5) Temeljem Odluke Upravnog vijeća JU, *Davatelj KO* ukinuti će Odluku o davanju koncesijskog odobrenja i novom Odlukom raskinuti ovaj Ugovor. ------------------------------------------------------------------

**X. NADZOR NAD PROVOĐENJEM UGOVORA I OBAVLJANJEM DJELATNOSTI**

**--------------------------------------------------------------------------------------------------------------------------------------**

**Članak 19.**

Ugovorne strane utvrđuju da će tijekom cijelog ugovornog razdoblja Služba čuvara prirode *Davatelja KO* obavljati kontrolu i nadzor nad provođenjem ovog Ugovora te da će ista služba zabraniti sve djelatnosti koje nisu u skladu s ovim Ugovorom i pozitivnim zakonskim propisima.---------------------------

**XI. OVRŠNA KLAUZULA**

**--------------------------------------------------------------------------------------------------------------------------------------**

**Članak 20.**

(1) Ugovorne strane su suglasne da ovaj Ugovor stupa na snagu kada se u smislu odredaba članka 59. Zakona o javnom bilježništvu potvrdi (solemnizira) kod javnog bilježnika nakon čega će ovaj Ugovor predstavljati ovršnu ispravu u smislu odredaba članka 54. stavak 6. Zakona o javnom bilježništvu, odnosno u smislu odredaba članka 28. Ovršnog zakona.-------------------------------------------------------------

(2) Na zahtjev *Davatelja KO*, javni bilježnik koji je potvrdio (solemnizirao) ovaj Ugovor, staviti će potvrdu ovršnosti na ovaj Ugovor u skladu s odredbom članka 54. stavak 7. Zakona o javnom bilježništvu, nakon što mu *Davatelj KO* preda pisani zahtjev u kojem je naznačen datum dospijeća i visina tražbine, u kojem će potvrditi da mu *Ovlaštenik KO* duguje naknadu koja nije plaćena niti po proteku dodatnog roka od 8 (slovima: osam) dana od pisane opomene *Davatelja KO*. ---------------------------------------------------------

(3) *Ovlaštenik KO* je suglasan da *Davatelj KO* može, nakon što je javni bilježnik stavio potvrdu ovršnosti na ovaj Ugovor, u skladu s prethodnim stavkom ovog članka, temeljem ovog Ugovora kao javnobilježničke ovršne isprave, neposredno provesti prisilnu ovrhu na cjelokupnoj imovini *Ovlaštenika* *KO* i svim predmetima na kojima se prema Ovršnom zakonu može provesti ovrha, radi naplate cjelokupne tražbine *Davatelja KO* prema *Ovlašteniku KO* (clausula exequendi).-------------------------------

(4) Ugovorne strane suglasno utvrđuju da se visina tražbine *Davatelja KO* prema *Ovlašteniku KO*, u slučaju ovrhe temeljem ovog Ugovora, određuje prema pisanoj izjavi *Davatelja KO* o visini duga.--------

(5) Na zahtjev *Davatelja KO*, javni bilježnik koji je potvrdio (solemnizirao) ovaj Ugovor, staviti će potvrdu ovršnosti na ovaj Ugovor u skladu s odredbom članka 54. stavak 7. Zakona o javnom bilježništvu i u slučaju da mu *Davatelj KO* preda pisani zahtjev za izdavanje potvrde ovršnosti u kojem će potvrditi da je ovaj Ugovor otkazan ili na drugi način prestao, a da *Ovlaštenik KO* nije iselio iz predmetne nekretnine niti po proteku roka od 30 (slovima: trideset) dana za iseljenje.----------------------------------------------------

(6) *Ovlaštenik KO* je suglasan da *Davatelj KO* može, nakon što je javni bilježnik stavio potvrdu ovršnosti na ovaj Ugovor u skladu s prethodnim stavkom ovog članka, neposredno temeljem ovog Ugovora, kao javnobilježničke ovršne isprave, pokrenuti ovrhu radi iseljenja *Ovlaštenika KO*, ispražnjenjem i predajom predmetne nekretnine u posjed *Davatelja KO*, sve sukladno odredbama članka 255. do 259. Ovršnog zakona (clausula exequendi).------------------------------------------------------------------------------------

**XII. PRIJELAZNE I ZAVRŠNE ODREDBE**

**--------------------------------------------------------------------------------------------------------------------------------------**

**Članak 21.**

(1) *Davatelj KO* odriče se svake odgovornosti u slučaju nastanka materijalne ili nematerijalne štete koju *Ovlaštenik KO* prouzroči trećim osobama u obavljanju svoje djelatnosti za koju je zaključen ovaj Ugovor, kao i u slučaju nastanka materijalne ili nematerijalne štete *Ovlašteniku KO*, osim u slučaju kada je on sam odgovoran za kršenje zakonskih obveza ili obveza iz ovog Ugovora.----------------------------------------

(2) *Davatelj KO* zadržava pravo izmjene ovog Ugovora sukladno izmjenama zakonskih i podzakonskih akata te Odluci Upravnog vijeća Javne ustanove „Park prirode Telašćica“.--------------------------------------

**Članak 22.**

(1) Troškove ovjere i solemnizacije Ugovora snosi *Ovlaštenik KO*.-------------------------------------------------

**Članak 23.**

(1) Ovaj Ugovor je sastavljen u 3 (tri) istovjetna primjeraka, od kojih *Davatelj* *koncesijskog odobrenja* zadržava dva (2) primjerka, a *Ovlaštenik* *koncesijskog odobrenja* jedan (1) primjerak.-----------------------

KLASA:

URBROJ:

U Salima, \_\_\_\_\_\_\_\_\_\_\_\_\_\_\_ 2022. godine

ZA DAVATELJA ZA OVLAŠTENIKA KONCESIJSKOG

KONCESIJSKOG ODOBRENJA KONCESIJSKOG ODOBRENJA

Javna ustanova

„Park prirode Telašćica“

**\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_**

mr. sc. Krešimir Rašan, ravnatelj